“เวสต์แพค” ชี้โควิดฉุดความเชื่อมั่นผู้บริโภค “ออสเตรเลีย” ร่วงสู่ 75.6 ต่ำสุดรอบ 47 ปี
"เวสต์แพค" ชี้โควิดฉุดความเชื่อมั่นผู้บริโภค “ออสเตรเลีย” ร่วงสู่ 75.6 ต่ำสุดรอบ 47 ปี
15 เม.ย. 2563

เวสต์แพค แบงกิ้ง คอร์ป เปิดเผยผลสำรวจบ่งชี้ว่า ดัชนีความเชื่อมั่นของผู้บริโภคออสเตรเลียร่วงลง 17.7% สู่ระดับ 75.6 ในเดือนเม.ย. ซึ่งนับเป็นการร่วงลงรุนแรงที่สุดในรอบ 47 ปีนับตั้งแต่เวสต์แพคเริ่มทำการสำรวจ
โดยเวสต์แพคระบุว่า ความเชื่อมั่นผู้บริโภคที่ร่วงลงดังกล่าวนั้น ได้รับผลกระทบจากการที่รัฐบาลดำเนินมาตรการที่เข้มงวดในการล็อกดาวน์และชัตดาวน์เศรษฐกิจ เพื่อควบคุมการแพร่ระบาดของไวรัสโควิด-19
ทั้งนี้ เวสต์แพคได้ทำการสำรวจความเชื่อมั่นผู้บริโภคซึ่งเป็นผู้ใหญ่ 1,200 คนทั่วออสเตรเลียระหว่างวันที่ 6-11 เม.ย.ที่ผ่านมา